section_heading: Životopis
paragraph_text: Suvin je rođen 1930. godine u Zagrebu u židovskoj obitelji Miroslava i Trude Šlesinger (kasnije promijenili prezime u Suvin zbog antisemitizma).<ref>Gordogan - kulturni magazin; Darko Suvin; Slatki dani, strašni dani (iz Memoara jednog skojevca, dio 1); stranica 25; broj 15-18, godina VI/VII, zima-jesen 2008 / zima-jesen 2009. Tijekom rata (1943. ili 1944.) bomba je eksplodirala 50-ak metara od njega, što je obzirom na njegove godine tada (13 ili 14 godina) imalo ključan utjecaj na njegovo razmišljanje o alternativnim povijestima i ultimativno njegov životni interes za znanstvenu fantastiku. Radio je na Filozofskom fakultetu Sveučilištu u Zagrebu, na katedri za komparativnu književnost od 1959. do 1967. godine. Preselio se u Kanadu, gdje je predavao dramsku književnost i ZF na sveučilištu McGill u Montrealu od 1968. godine. Doktorirao je u Zagrebu 1970. godine disertacijom "Dramatika Iva Vojnovića: (geneza i struktura)".<ref>Dramatika Iva Vojnovića: (geneza i struktura): [doktorska disertacija / Darko Suvin., 1970. Umirovljen je na sveučilištu McGill 1999. godine, po umirovljenju preselio se u Italiju.